Document ID: 32002L0082

Komisijas Direktīva 2002/82/EK
(2002. gada 15. oktobris),
ar ko groza Direktīvu 96/77/EK par noteiktajiem tīrības kritērijiem pārtikas piedevām, izņemot krāsvielas un saldinātājus
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1988. gada 21. decembra Direktīvu 89/107/EEK par dalībvalstu tiesību aktu tuvināšanu attiecībā uz pārtikas piedevām, ko atļauts izmantot cilvēku uzturā [1], kura grozīta ar Eiropas Parlamenta un Padomes Direktīvu 94/34/EK [2], un jo īpaši tās 3. panta 3. punkta a) apakšpunktu,
apspriedusies ar Pārtikas zinātnisko komiteju,
tā kā:
(1) Eiropas Parlamenta un Padomes 1995. gada 20. februāra Direktīvā 95/2/EK par pārtikas piedevām, kas nav krāsvielas vai saldinātāji [3], kurā jaunākie grozījumi izdarīti ar Direktīvu 2001/5/EK [4], ir uzskaitītas vielas, ko drīkst izmantot kā pārtikas piedevas, izņemot krāsvielas un saldinātājus.
(2) Komisijas Direktīva 96/77/EK [5], kurā jaunākie grozījumi izdarīti ar Direktīvu 2001/30/EK [6], nosaka tīrības kritērijus Direktīvā 95/2/EK minētajām pārtikas piedevām, izņemot krāsvielas un saldinātājus.
(3) Ievērojot tehnikas attīstību, ir jāpielāgo esošie tīrības kritēriji, kas izklāstīti Direktīvā 96/77/EK, un jāparedz jauni tīrības kritēriji pārtikas piedevām, kurām to nebija.
(4) Ir jāņem vērā piedevu specifikācijas un analītiskās metodes, kas norādītas Pārtikas kodeksā, kuru izstrādājusi Apvienotā FAO/WHO ekspertu komiteja par pārtikas piedevām (JECFA).
(5) Tādēļ atbilstīgi jāgroza Direktīva 96/77/EK.
(6) Šajā direktīvā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO DIREKTĪVU.
1. pants
Direktīvas 96/77/EK pielikumu groza tā, kā paredzēts šīs direktīvas pielikumā.
2. pants
Dalībvalstīs stājas spēkā normatīvie un administratīvie akti, kas vajadzīgi, lai vēlākais līdz 2003. gada 31. augustam izpildītu šo direktīvu. Par to dalībvalstis nekavējoties informē Komisiju.
Kad dalībvalstis pieņem šos noteikumus, tajos iekļauj atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.
3. pants
Šī direktīva stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī.
4. pants
Šī direktīva ir adresēta dalībvalstīm.
Briselē, 2002. gada 15. oktobrī

Labels: 0
3
15
17